b'\n_START_ARTICLE_\nSchaerbeek\n_START_SECTION_\nHistorie\n_START_PARAGRAPH_\nSchaarbeek ble i sin tid godt kjent for sine frukthaver med sure kirseb\xc3\xa6r. Enn i dag benytter belgiske \xc3\xb8lbryggere en kirseb\xc3\xa6rsort fra Schaarbeek for fremstillingen av Kriek\xc3\xb8l. Kirseb\xc3\xa6r dyrkes imidlertid ikke lenger i kommunen. Den er blitt ganske tettbebygd._NEWLINE_Imidlertid g\xc3\xa5r kirseb\xc3\xa6rene igjen i navn p\xc3\xa5 noen gater og hus (Avenue des Cerisiers/Kerselarenlaan, kultursenteret De Kriekelaar) eller ved alleer beplantet med japanske kirseb\xc3\xa6rtr\xc3\xa6r.\n_START_SECTION_\nDemografi\n_START_PARAGRAPH_\nDen vestlige del av Schaerbeek (n\xc3\xa6r jernbanestasjonen, Chauss\xc3\xa9e de Haecht/Haachtsesteenweg og Van Praet-broen) har en stor konsentrasjon av tyrkisk innvandrerbefolkning, hvorav s\xc3\xa6rlig mange har sitt opphav fra Afyon eller Emirda\xc4\x9f i Tyrkia. Schaerbeek har ogs\xc3\xa5 mange med bakgrunn fra Marokko, Spania og Kongo og land i Asia. Omr\xc3\xa5det rundt Den kongelige Mariakirke er et yndet samlingssted for tyrkere, og har f\xc3\xa5tt tilnavnet \xc2\xabPetite Anatolie\xc2\xbb p\xc3\xa5 grunn av sine mange ryskiske restauruanter og forretninger langs Chauss\xc3\xa9e de Haecht/Haachtsesteenweg. _NEWLINE_Her er ogs\xc3\xa5 mange skoler som Hogeschool Sint-Lukas Brussel og gate for mer velst\xc3\xa5ende borgere, (Quartier des Fleurs/Bloemenwijk, Boulevard Lambermontlaan, Place Meiserplein, plassene Huart-Hamoir og Francois Riga og Avenue Eugene Demolderlaan).'